Els treballadors del departament de Joventut i Infància viatgen a Finlàndia i Estònia per a conéixer nous mètodes de treball i programes dirigits a gent jove
30 de setembre 2019

![](/media/atsbq1ll/14c_finlandia.jpg)  
  

El departament de Joventut i Infància de l'Ajuntament de Sagunt, dins dels intercanvis del programa europeu Erasmus +, ha viatjat en les últimes setmanes a Finlàndia i a Estònia amb l'objectiu de captar idees i noves pràctiques per a desenvolupar a Sagunt. A través de l'Erasmus +, una iniciativa sufragada per la Unió Europea, els tècnics de Joventut i els professionals de l'àrea han pogut viatjar, d'una banda, a la ciutat de Lahti, una ciutat de més de 100.000 habitants pròxima a Hèlsinki, i, per un altre, a Paikuse, a Estònia.

  

El motiu del viatge ha sigut conéixer les seues polítiques locals en matèria de Joventut i Infància, les metodologies de treball, així com els equipaments, i, a partir d'això, poder reflexionar sobre el treball dirigit a la gent jove que es realitza a Sagunt i poder enriquir-ho amb altres maneres de desenvolupar projectes per a xiquets/as i adolescents.

  

Cal recordar que, al llarg dels últims anys, Sagunt ja ha acollit visites de grups de professionals, treballadors en àrees de Joventut d'altres ajuntaments europeus, etc, que van vindre a la ciutat per a compartir experiències i projectes, així com per a captar idees de models de gestió. Estes iniciatives són un important estímul per a continuar impulsant millores en la labor d'oferir serveis de qualitat a la població jove.​

  

![](/media/unaj4h14/14c_20190925_145912_1.jpg)  
  
  

  

*   [](http://www.facebook.com/sharer.php?u=https://aytosagunto.es/va/actualitat/els-treballadors-del-departament-de-joventut-i-infancia-viatgen-a-finlandia-i-estonia-per-a-coneixer-nous-metodes-de-treball-i-programes-dirigits-a-gent-jove/ "Facebook")
*   [](http://twitter.com/share?url=https://aytosagunto.es/va/actualitat/els-treballadors-del-departament-de-joventut-i-infancia-viatgen-a-finlandia-i-estonia-per-a-coneixer-nous-metodes-de-treball-i-programes-dirigits-a-gent-jove/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/els-treballadors-del-departament-de-joventut-i-infancia-viatgen-a-finlandia-i-estonia-per-a-coneixer-nous-metodes-de-treball-i-programes-dirigits-a-gent-jove/ "Linked In")
*   [](mailto:?body=https://aytosagunto.es/va/actualitat/els-treballadors-del-departament-de-joventut-i-infancia-viatgen-a-finlandia-i-estonia-per-a-coneixer-nous-metodes-de-treball-i-programes-dirigits-a-gent-jove/)